Tehtud!   Üks suurem pisividinate viltimise ööpäev!  Öösel kell 2 lõpetasin nühkimise. Ei olegi käed haiged ja isegi nahk on peal. Tundub, et võib teine kordki teha.   Nüüd on osa asju valmis ka tehtud, mugulad, mis alles jäid ootavad uut ideed.   Seebi viltimine kukkus sedasi välja: Poja nühitud seebid. (südaööni pidas vastu   )  Roosad seebid, mis kohe kuidagi ei taha roosad välja näha:   Mummude tagavara  kuivamas:  Kaks roosakat prossi: ( tuleb ju suve kleitidele midagi ette panna, kui tootja on nööpidega koonerdanud) Ja mummudest kee kah:  Hommikul leitsin eelmisel suvel pisemale pojele tehtud mütsi - papu komplekti.  No müttsi saab ehk veel kuidagi kasutada aga papud puha väikesed. Näevad küll rohkem soki moodi välja aga tegelikult on paelad peal, mis tagant poolt kinni seotud. Jama aga selline, et tegin need ühest " Targu talita" eelmise aasta numbrist, oli beebi papude õpetus. Isegi natuke suurendasin seda ja hea oli neid teha. Teeks veel aga leht muidugi ammu kadunud ja siin meie  õpitoas selliseid pole.  Kas keegi tsekkab ära, millega tegemist ja kas seda õpetust võiks internetist leida? Mütsiga pole probleemi, see on oma looming ja lihtsalt üks suur soki kand.  Soohhh, hetkel on vist kõik räägitud ja näidatud, hapukapsasupp saab varsti valmis ja siis õue oksi korjama. Meil ikka uute aedade tegu käsil ja suurem võitlus võsaga! On mingid tüütud põõsad, ema nimetab neid "teeäärseteks", mis need  tegelikult on, ei teagi. Tüütu tihe võpsik igatahes.   Mõnusat päikese nautimis läbi akna, neile kes ei pea õue minema !